Shtëpia e Nezir Hysenit

Shtëpia e Nezir Hysenit është një shtëpi banimi dhe monument i trashëgimisë kulturore në Gumnishtë, Vushtrri, Kosovë. Ky monument është i kategorisë "Arkitekturor", i miratuar me numër .

 Historia 
Stëpia e Nezir Hysenit ndodhet në një distancë prej rreth 11 kilometrash në verilindje të Vushtrrisë, në lagjen “Malet” të fshatit Gumnishtë, Komuna e Vushtrrisë. Koha e ndërtimit të kësaj shtëpie i takon shekullit XX. Shtëpia ka funksionuar si objekt banimi, me etazhe P+1. Kati përdhese ka qenë i ndarë njëri me tjetrin, njëra pjesë ka shërbyer për lënien e bagëtive, ndërsa pjesa tjetër së bashku me oxhak ka shërbyer si kuzhinë e familjes Hyseni. Kati i sipërm ka tri dhoma gjumi, ku çdo dhomë ka hamamxhikun e vet. Të gjitha dhomat kanë dalje në çardakun e hapur të rrethuar me gardh druri dhe shtylla me jastëk të profilizuar. Materiali për ndërtimin e kësaj shtëpie është marrë në fshat. Materiali bazë është guri dhe druri. Në hapësirat e ndriçimit shihen disa intervenime të mëvonshme. Shkallët njëkrahëshe nga druri që lidhin katin përdhes me katin e sipërm janë mjaft të dëmtuara. Konstruksioni i drunjtë i kulmit të mbuluar me tjegulla meridianë në shumë vende është i dëmtuar dhe krijon lagështi në objekt. Shtëpia tani është jashtë funksionit, pra është e pabanuar.

 Shih edhe 
 Vushtrria
 Shala e Bajgorës
 Sanxhaku i Viçitrinës
 Lista e monumenteve në Vushtrri

 Referime 

Lidhje të jashtme
Databaza e trashëgimisë kulturore të Kosovës 

Kategoria:Monumente kulturore në Vushtrri